Դոներ քաբաբ

**Դոներ քաբաբ** կամ **դյոներ քաբաբ**, թուրքական ծագում ունեցող ուտեստ էլեկտրական ուղղահայաց սարքի վրա պատրաստված մսից։ Համեմված միսը, որը շարված է շրջված կոնի տեսքով, դանդաղ պտտվում է սարքի վրա, ուղղահայաց գտնվող կրակի կողքին: Երբ այն եփում է, խոհարարը դանակով մսի արտաքին շերտից բարակ բեկորներ է կտրատում: Ուղղահայաց սարքը հայտնագործվել է 19-րդ դարի Օսմանյան կայսրությունում, և դրանով պատրաստվում են այնպիսի ուտեստներ, ինչպիսիք են արաբական շաուրման, հունական գիրոսը, կանադական դոնեյրը և մեքսիկական ալ պաստորը։

Դոներ քաբաբի ժամանակակից սենդվիչ տարբերակը առաջացել և տարածվել է 1970-ականներին Արևմտյան Բեռլինում՝ թուրք ներգաղթյալների կողմից։ Այն 2011 թվականին ճանաչվել է Եվրոպայում՝ Բեռլինում գործող Թուրքական Դոներ Արտադրող Ասոցիացիայի կողմից։

Դոներ քաբաբի կտրատած միսը կարելի է մատուցել ափսեի մեջ՝ տարբեր ուղեկցող մթերքներով, լցոնված պիտայի կամ այլ տեսակի հացի մեջ՝ որպես սենդվիչ, կամ փաթաթված բարակ հացով, օրինակ՝ լավաշով կամ ֆիլոյով, որը հայտնի է որպես dürüm (թուրքերեն բառացիորեն նշանակում է գլորել կամ փաթաթել ): Քադիր Նուրմանը 1970-ականների սկզբին ներկայացրեց սենդվիչի կամ փաթաթված տարբերակի ձևը, որը հայտնի է դարձել ամբողջ աշխարհում՝ որպես քաբաբի խանութների կողմից վաճառվող արագ սննդի ուտեստ և հաճախ պարզապես կոչվում է «քաբաբ»։ Սենդվիչը սովորաբար պարունակում է աղցան կամ բանջարեղեն, որը կարող է իր նեջ ներառել լոլիկ, գազար, կաղամբ, սոխ սումախով, թարմ կամ թթու վարունգ կամ էլ չիլի և տարբեր տեսակի սոուսներ։

## Պատմություն
մինի|Հորիզոնական պատրաստման ավելի վաղ մեթոդ, որն այստեղ օգտագործվում էր Cağ kebab-ի պատրաստման համար
մինի|Դյոների ամենավաղ հայտնի լուսանկարը՝ Ջեյմս Ռոբերտսոնի կողմից, 1855, Ստամբուլ, Օսմանյան կայսրություն
Օսմանյան կայսրությունում, դեռևս 17-րդ դարում, համեմված ու կտրատած մսի շերտերը եփում էին հորիզոնական էլեկտրական սարքի վրա՝ մոտավորապես թուրքական ուտելիք cağ kebab-ի նման։ Ուղղահայաց էլեկտրական սարքը ներկայացվել է ոչ ուշ, քան 19-րդ դարի կեսերը։ Ժամանակակից Թուրքիայի քաղաք՝ Բուրսան հաճախ համարվում է ուղղահայաց դոներ քաբաբի ծննդավայրը։ Ըստ Յավուզ Իսքենդերօղլուի, իր պապը՝ Իսքենդեր Էֆենդին մանուկ հասակում՝ 1850-ականներին Բուրսայում,  գաղափար է ունեցել հոր ռեստորանում գառը խորովել ոչ թե հորիզոնական, այլ ուղղահայաց դիրքով. այն հաջողություն է ունենում, և մի քանի տարի անց հայտնի դառնում որպես դոներ քաբաբ։  Այնուամենայնիվ, նրան կարող էր նախորդել Համդի Ուստան՝ Քասթամոնուից մոտ 1830 թվականին։

Արաբական աշխարհում տարածված տարբերակը հայտնի դարձավ որպես շաուրմա: 1930-ականներին այն հասել էր արտասահման և վաճառվել Մեքսիկայի ռեստորաններում՝ լիբանանցի ներգաղթյալների կողմից։ Դոներ քաբաբը, ամենայն հավանականությամբ, Հունաստան է հասել1920-ականներին՝ Հույն-Թուրքական բնակչության փոխանակման ժամանակ, որը հետագայում վերածվել է գիրոսի։

It was not until a century after its invention that doner kebab was introduced and popularized in Istanbul, most famously by Beyti Güler. Նրա ռեստորանը, որն առաջին անգամ բացվել է 1945 թվականին, շուտով հայտնի դարձավ լրագրողների կողմից և սկսեցին դոներով և քաբաբով այլ ուտեստներ մատուցել թագավորներին, վարչապետներին, կինոաստղերին և այլ հայտնի մարդկանց։ Սկսած 1960-ականների կեսերից, Ստամբուլում այն ​​վաճառվել է սենդվիչի տեսքով։

Դոներ քաբաբը և դրա տեսակները, որոնք մատուցվում էին սենդվիչի տեսքով, որպես «արագ սնունդ», համաշխարհային ճանաչում գտան 20-րդ դարի կեսերից մինչև վերջ: Առաջին դոներ քաբաբի խանութը Լոնդոնում բացվել է 1966 թվականին, իսկ մնացած քաղաքների նման խանութները բացվեցին 1970-ականների վերջերին։ 1971 թվականին Գիրոսն արդեն հայտնի էր Հունաստանում և Նյու Յորքում։ Դոների Հունա-կանադական տարբերակը ներկայացվել է 1972 թվականին՝ ի վերջո դառնալով Հալիֆաքսի պաշտոնական սնունդը և տարածվելով ամբողջ երկրում։։ 1960-ականներին Մեքսիկայում առջացել է շաուրմայի նման ուտեստ՝ *taco al pastor* անվամբ։

Դոներ քաբաբը Գերմանիայում հայտնի դարձավ 1970-ականների սկզբին՝ Բեռլինում թուրք արտագնա աշխատողների կողմից։ Ուտեստն այնտեղ իր սկզբնական ձևից վերածվեց սենդվիչի առանձնահատուկ տեսակի՝ լցոնված առատ աղցանով, բանջարեղենով և սոուսներով, որը վաճառվում էր մեծ չափաբաժիններով և մատչելի գներով: Շուտով այն դարձավ ամենավաճառվող արագ սննդի և փողոցային սննդի տեսակներից մեկը Գերմանիայում և Եվրոպայի մեծ մասում, ապա՝ ամբողջ աշխարհում։

## Ստուգաբանություն
Անգլերեն «doner kebab» անվանման մեջ doner բառը փոխառված է թուրքերեն döner kebap-ից, թուրքերեն ö տառով, որը սովորաբար փոխվում է անգլերենի «o» տառով, թեև «döner kebab»-ը անգլերենի այլընտրանքային ուղղագրություններից է։ Գործածվող «քաբաբ» բառը, որը գալիս է անգլերենի (kabāb) բառից, մասամբ վերցված է ուրդու, պարսկերեն և թուրքերեն լեզուներից։ Դա կարող է վերաբերել մի շարք տարբեր քաբաբով ուտեստների, որոնք պատրաստված են տապակած կամ խորոված մսով: Չնայած քաբաբը անգլերենում օգտագործվել է 17-րդ դարի վերջից, իսկ դոներ-դյոներ քաբաբը հայտնի է միայն 20-րդ դարի կեսերից կամ ավելի ուշ։ Թուրքերեն döner բառը առաջացել է dönmek-ից («շրջվել» կամ «պտտվել»), ուստի թուրքերեն döner kebap անունը բառացիորեն նշանակում է «պտտվող խորոված»։ Գերմաներենում այն ​​գրվում է Döner Kebab, սենդվիչը հաճախ կոչվում է ein Döner: Հատկապես բրիտանական անգլերենում դոներ քաբաբով սենդվիչը կարող է պարզապես կոչվել «քաբաբ»։ Կանադական տարբերակը կոչվում է *donair*: Հունարենում այն ​​ի սկզբանե կոչվում էր döner, սակայն հետագայում հայտնի դարձավ որպես gyros՝ γύρος («շրջել»)։ Արաբական  (shāwarmā) անունը ծագում է մեկ այլ թուրքերեն բառից՝ çevirme, որը նույնպես նշանակում է «շրջել»: Պարսիկներն այն անվանում են *kebab torki*։

## Դոները Թուրքիայում
մինի|Դոներ վաճառողնրը Բուրսայում՝ աշխատանքի ժամանակ
մինի|Իսքենդեր կամ «Բուրսա քաբաբ»
Թուրքիայում դոների շատ տարբերակներ կան։

* *Պորսիյոն («մեկ չափաբաժին», փոքր ինչ տաքացրած ափսեի վրա, երբեմն կողքից ավելացվում է մի քանի խորոված [[պղպեղ]]ով կամ խաշած [[լոլիկ]])*
* *Pilavüstü* («բրնձով», դոներ՝ մատուցված բրնձի փլավի վրա)
* Իսքենդեր (Բուրսական տարբերակը, այն մատուցվում է երկարավուն ափսեի մեջ, պիդեի հիմքի վրա (պիտայի նման բարակ հաց), պղպեղի կամ տոմատի սոուսով և կարագով։ «Kebapçı İskender»-ի բացվել է Յավուզ Իսքենդերօղլու կողմից, ում ընտանիքը մինչ այժմ ղեկավարում է ռեստորանը, որը գտնվում է Բուրսայում։ 
* Դյուրումը փաթաթված է բարակ լավաշի մեջ, որը փաթաթելուց հետո երբեմն նաև գրիլ են անում՝ ավելի փխրուն դարձնելու համար։ Այն Թուրքիայում ունի երկու հիմնական տարբերակ.
** Soslu dürüm կամ SSK (sos, soğan, kaşar; անգլերեն՝ սոուս, սոխ, պանիր) (Անկարայում պատրաստվող տարբերակը պարունակում է Իսքենդեր քաբաբ սոուս՝ դարձնելով այն ավելի հյութալի)
** Kaşarlı dürüm döner (Ստամբուլում պատրաստվող տարբերակը, քերած Քաշար պանիրը փաթաթած դնում են, որից հետո տապակում են, որպեսզի պանիրը հալվի իսկ լավաշը փխրուն լինի)
* Տոմբիկ կամ գոբիթ (բառացիորեն նշանակում է «թմբլիկ», այն բուլկու տեսք ունի պիտայի մեջ, խրթխրթան կեղևով է, բայց ներսից փափուկ է, ընդհանուր առմամբ, ավելի քիչ միս է պարունակում, քան դյուրումը)
* Ekmekarası («հացի մեջ», ընդհանուր առմամբ ամենահագեցնող տարբերակն է, որը բաղկացած է մի ամբողջ (կամ կես) սովորական թուրքական հացից՝ լցված  դոներով)

## Տարածաշրջանային տարբերություններ
### Կովկաս, Մերձավոր Արևելք և Ասիա

#### Ադրբեջան
Ադրբեջանում դոներ քաբաբը, որը մատուցվում է եվրոպական ոճի սենդվիչի տեսքով՝ փաթաթված լավաշով կամ հացով ամենատարածված արագ սննդի տեսակներից է։ Այն սովորաբար պատրաստվում է մսով, հիմնականում՝ ոչխարի կամ գառան, բայց երբեմն՝ հավով։

#### Ճապոնիա
Ճապոնիայում դոներ քաբաբն այժմ տարածված է՝ հատկապես Տոկիոյում: Այն հիմնականում պատրաստվում է հավից, բայց երբեմն էլ տավարի մսից և պարզապես  կոչվում է «քաբաբ»: Լրացուցիչ մթերքները ներառում են՝ մանրացված հազար կամ կաղամբ, կտրատած լոլիկ և սովորաբար հատուկ սոուսներ՝ ինչպիսիք են հազար կղզիների թանձրուկկը, կծուն և սխտորը։

#### Վիետնամ
մինի|Դոներ փողոցային սննդի շարժական կետ Հանոյում, Վիետնամ
Դոներ քաբաբը Վիետնամում գնալով ավելի տարածված է դառնում, հիմնականում այն ​​վիետնամցիների պատճառով, ովքեր նախկինում ապրել են Գերմանիայում և այն ներմուծել իրենց հայրենիք: Ամբողջ Հանոյում և Հո Չի Մին քաղաքում դոներ քաբաբի շատ կրպակներ կարելի է գտնել: Bánh mỳ Döner Kebab-ը՝ դոներ քաբաբի վիետնամական տարբերակը, որոշ հիմնակար տարբերություններ ունի սկզբնական դոներ քաբաբի հետ: Առաջին հերթին տավարի և գառան մսի փոխարեն օգտագործում են խոզի միս։ Երկրորդ՝ միսը լցնում են թթու բանջարեղենի և չիլի սոուսի հետ միասին։

### Եվրոպա
#### Ավստրիա
մինի|Ավստրիայում, Վիեննայում քաբաբի կրպակ
Դոներ քաբաբի խանութներ կարելի է գտնել Ավստրիայի բոլոր քաղաքներում: Քաբաբը (հաճախ կոչվում է «Döner») գերազանցում է բուրգերի կամ ավանդական Würstel (երշիկեղենի) վաճառքին։

#### Բելգիա
Բելգիայում առաջին դոներ քաբաբները մատուցվել են 1970-ականներին, որոնք երկիր են բերել ներգաղթյալները։ Հանքարդյունաբերության շրջանում դոներ քաբաբի համար օգտագործվում էր հիմնականում տավարի միս կամ հավի մսի կտորներով տարբերակները։ Բելգիայի այլ շրջաններում ավելի հավանական է, որ մատուցվել են ոչխարի և գառան մսով դոներ քաբաբներ:

#### Ֆինլանդիա
մինի|Մի ափսե դյոներ քաբաբ Կամպպիում, Հելսինկի
Ֆինլանդիայում դոներ քաբաբը մեծ տարածում գտավ 90-ականներից հետո, երբ թուրք և մերձավոր արևելյան այլ ներգաղթյալներ սկսեցին զգալի թվով երկիր ժամանել՝ բացելով ռեստորաններ և ներմուծելով իրենց ավանդական ուտեստները։ Քաբաբը սովորաբար դիտվում է որպես արագ սնունդ, որը հաճախ մատուցվում է ուշ երեկոյան պիցցերիաներում։

#### Ֆրանսիա
Թուրք ներգաղթյալները դոներ քաբաբը բերել են նաև Ֆրանսիա, որտեղ այն հատկապես հայտնի է դարձել 1980-ականներին՝ երկրի հյուսիսաֆրիկյան  բնակչության մեծ շրջանում։ Դասական քաբաբը բաղկացած է հացից՝ լցոնված դոների մսի կտորներով, գազարով, կտրատած լոլիկով և սոխով, տարբեր սոուսներով, և մայոնեզ-յոգուրտ սոուսով: Սովորաբար քաբաբը մատուցվում է կարտոֆիլի ֆրիով, որը հաճախ լցնում են հենց հացի մեջ: Փարիզում այս փոփոխությունը կոչվում է *sandwich grec* («հունական սենդվիչ»)։ Դոներ քաբաբը Ֆրանսիայում երրորդ ամենահայտնի արագ սնունդն է՝ համբուրգերների և պիցցայի կողքին, որտեղ ավելի քան 10000 քաբաբի խանութներ տարեկան ունենում են մոտ 300 միլիոնի վաճառք։

#### Գերմանիա
մինի|Դոները Գերմանիայում
Գերմանիայում թուրքական դոներ քաբաբի ներմուծման ամենավաղ պնդումները վերագրվում են 1969 թվականին, երբ Բուրսայի բնակիչ Նևզաթ Սալիմը և նրա հայրը սկսեցին վաճառել Իսկենդեր քաբաբը Ռոյտլինգենում։ Այնուամենայնիվ, Եվրոպայում Թուրքական Դոներ Արտադրողների Ասոցիացիան (ATDID) ուտեստի լայն տարածումը կապում է 1972 թվականին Արևմտյան Բեռլինի կենդանաբանական այգու կայարանում թուրք արտագնա աշխատող Քադիր Նուրմանի տեղադրած ստենդի հետ, որն օգնեց դարձնել դոներ քաբաբ սենդվիչը որպես արագ սննդի տարբերակ։ Չնայած բազմաթիվ մարդկանց պնդումներին, թե իրենք են «հնարել» դոները, կարող է դժվար լինել ապացուցել,ժամանակակից դոներ սենդվիչի հետագա զարգացումը կապված է Բեռլին քաղաքի հետ։

Դոներ քաբաբը, երբ առաջին անգամ մատուցվել էր Բեռլինում, պարունակում էր միայն միս, սոխ և մի քիչ աղցան։ Ժամանակի ընթացքում այն ​​վերածվեց ճաշատեսակի՝ լի աղցանով, բանջարեղենով և սոուսների ընտրանիով: Նույնիսկ Բեռլինում թուրք մարդկանց կողմից կատարված պատվերները պահանջում են տաք սոուս՝ օգտագործելով գերմանական scharf բառը՝ նշելով դոներ քաբաբի բեռլինյան ոճի հիբրիդային բնույթը։ Պիտայի հացով մատուցվող այս տարբերակը իր ազդեցությունն է ունեցել Գերմանիայի և այլ ազգերի դոներ քաբաբի ոճի վրա: 2007 թվականին անցկացված հարցումը ցույց է տվել, որ շատերը դոներ քաբաբը համարում են Բեռլինին ամենաբնորոշ ուտելիքը։

2010 թվականին Գերմանիայում դոներ քաբաբի տարեկան վաճառքը կազմել է 2,5 միլիարդ եվրո։ Ավելի թանկարժեք գառան մսի փոխարեն լայնորեն տարածվեց է տավարի կամ հորթի և հավի մսի օգտագործումը: Թուրքական (Truthahn) և բուսական տարբերակները գնալով դարձել են ավելի տարածված։

Եվրոպայում Թուրքական Դյոներ Արտադրողների Ասոցիացիայի (ATDID) նախագահ Թարկան Թաշյումրուկը, 2010 թվականին տեղեկատվություն է տրամադրել, որ ամեն օր Գերմանիայում շուրջ 350 ընկերությունների կողմից արտադրվում է ավելի քան 400 տոննա դոներ քաբաբի միս։ Թաշյումրուկը հայտարարել է. «Գերմանիայում տարեկան վաճառքը կազմում է 2,5 միլիարդ եվրո: Դա ցույց է տալիս, որ մենք Գերմանիայի արագ սննդի ամենամեծ վաճառք ապահովող ապրանքներից մեկն ենք»: Գերմանիայի շատ քաղաքներում դոներ քաբաբը  նույնքան տարածված է, որքան համբուրգերը կամ նրբերշիկը՝ հատկապես երիտասարդների շրջանում:

2011 թվականին Գերմանիայում կար ավելի քան 16,000 հաստատություն, որտեղ վաճառում էին դոներ քաբաբներ և որոնց տարեկան վաճառքը կազմում էր 3,5 միլիարդ եվրո։

#### Նիդեռլանդներ
Kapsalon-ը հոլանդական սննդամթերք է, որը բաղկացած է ֆրի կարտոֆիլից՝ վրան դոների կամ շաուրմայի մսով, սխտորով սոուսով և գաուդա պանրի շերտով, թխած կամ խաշած մինչև հալչելու աստիճան, այնուհետև ծածկված աղցանի կանաչ շերտով և նորմայից շատ սոուսով: Ուտեստը սովորաբար մատուցվում է որպես արագ սնունդ՝ մեկանգամյա օգտագործման մետաղական սկուտեղի մեջ։ Kapsalon տերմինը հոլանդերեն նշանակում է «վարսավիրանոց»՝ ակնարկելով վարսահարդար Նաթանիել Գոմեսի մասին, ով ստեղծել է ուտեստը, երբ մի անգամ է Ռոտերդամում գտնվող քաբաբի խանութում խնդրել էր այն պատրաստել իր համար։

#### Միացյալ Թագավորություն
Թուրք ներգաղթյալների կողմից ներմուծված դոներ քաբաբը աղցանով և սոուսով շատ տարածված ուտեստ է Միացյալ Թագավորությունում, հատկապես գիշերային խնջույքներից հետո: Միսը երբեմն վաճառվում է առանց ինչ որ հավելումների, բայց ավելի հաճախ չիպսով (կարտոֆիլ ֆրի), նաան հացով կամ պիտայի հացով: Գերմանական Doner Kebab-ը Գլազգոյում գործող ցանց է, որտեղ գործում է 100 մասնագիտացված ռեստորան Մեծ Բրիտանիայում։

### Ամերիկա
#### Կանադա
մինի|Դոնեյրի թագավոր խանութը Հալիֆաքսում՝ Պիցերիայի կողքին
1970-ականների սկզբին Նոր Շոտլանդիա նահանգի Հալիֆաքս քաղաքում ներկայացվեց մի տարբերակ, որը հայտնի է որպես **donair**։ Ծագման վերաբերյալ մրցակցային շատ պնդումներ կան, սակայն, ըստ Հալիֆաքսի բնակիչ Լեո Գամուլակոսի, նրա հայրը՝ հույն ներգաղթյալ Պիտեր Գամուլակոսը, սկսել է հունական ոճով գիրոսներ վաճառել Բեդֆորդի Հալիֆաքս արվարձանում գտնվող Velos Pizza-ում: Այն չգրավեց հանրության ուշադրությունը, ուստի 1972 թվականին, նա փոփոխեց խոզի և գառան մսով սովորական բաղադրատոմսը՝ օգտագործելով համեմված տավարի միս, լիբանանյան տափակ հաց և հնարեց խտացրած կաթով, քացախով, շաքարով և սխտորով պատրաստված յուրահատուկ քաղցր դոնայ սոուս: Նա այն անվանեց դոների անունով, այլ ոչ թե գիրոսի, բայց այն սկսեց արտասանվել և գրվել որպես դոնայր։ 1973 թվականին Գամուլակոսը բացեց առաջին King of Donair ռեստորանը Քուինփուլ Ռոուդում՝ Հալիֆաքսում։ 2015 թվականին Հալիֆաքսը դոնեյրն անվանել է քաղաքի պաշտոնական սնունդ։ Պատմականորեն հայտնաբերվել է միայն Ատլանտյան Կանադայում, սակայն ուտեստի ժողովրդականությունը տարբեր ձևերով ընդլայնվել է Կանադայի այլ մասերում։

#### Մեքսիկա
Al Pastor-ը լիբանանյան շաուրմայի միջոցով պատրաստված դոներ քաբաբի տարբերակ է: Բառացիորեն նշանակում է «հովվի ոճով», այն վերաբերում է շաուրմայի մեջ հաճախ օգտագործվող գառին, թեև այն սովորաբար պատրաստվում է խոզի մսից։

#### Միացյալ Նահանգներ
Դոներ քաբաբը Միացյալ Նահանգներում առավել հայտնի է իր հունական տարբերակով, որն այժմ հայտնի է որպես գիրոս: Բազմաթիվ մարդիկ պնդում են, որ ուտեստը ներկայացրել են 1960-ականներին, իսկ զանգվածային արտադրությունը՝ 1970-ականներին։ Սկզբում Հունաստանում հայտնի էր որպես ντονέρ (դոներ), 1970 թվականին Միացյալ Նահանգներում նոր ստեղծած gyros անվանումը նոր էր օգտագործվում, թեև այն դեռևս 1970-ականներին երկու անուններով հայտնի էր հունական որոշ ռեստորաններում։ Այն հասանելի էր նաև, հավանաբար ավելի ուշ, որոշ թուրքական ռեստորաններում։ Վերջին տարիներին երկրի տարբեր մասերում բացվել են մի շարք ռեստորաններ և սննդի կետեր, որոնք մասնագիտացած են դոներ քաբաբի մեջ։ Դրանց զգալի տոկոսը պատկանում է գերմանացի ներգաղթյալներին։

### Օվկիանիա
#### Ավստրալիա
մինի|200x200փքս|Հալալ խորտիկներով ափսեներ Սիդնեյում, Ավստրալիա
Բազմամշակութային բնակչությամբ՝ Ավստրալիայում դոներ քաբաբը մրցում է հունական գիրոսի և լիբանանյան շաուրմայի հետ։ Քաբաբ վաճառողները ենթարկվում են սննդամթերքի անվտանգության պետական ​​խիստ կանոնակարգերին։

Հալալ խորտիկով տուփը մի ուտեստ է, որը ծագել է Ավստրալիայում։ Այն բաղկացած է դոներ քաբաբի մսից, չիպսերից (կարտոֆիլի ֆրի) և սոուսներից, ինչպիսիք են չիլիի, սխտորի և խորովածի սոուսը: Այն ավանդաբար մատուցվում է պոլիստիրոլի տարայի մեջ և նկարագրվում է որպես Ավստրալիայի քաբաբի խանութներում ներառված հիմնական ուտեստ։ Ուտեստի անվանումը Մակուարի բառարանի կողմից ընտրվել է որպես 2016 թվականի «Մարդկանց կողմից ընտրած տարվա բառ»։

## Առողջությանը սպառնող վտանգներ
Դոներ քաբաբի հետ կապված առողջական մտահոգությունները, ներառյալ հիգիենան, որը կապված է մասնակի եփած մսի գիշերային պահպանման և կրկին տաքացման, դրա որակի, ինչպես նաև աղի, ճարպի և կալորիականության բարձր մակարդակի հետ, հաղորդվել է ԶԼՄ-ներում։ Որոշ հետազոտությունների արդյունքում դոներ քաբաբի մեջ հայտնաբերել են անորակ բաղադրիչներ, կամ այլ տեսակի միս, քան գովազդվում էր։ Շատ զարգացած երկրների սննդամթերքի անվտանգության կանոնակարգերը վերաբերում են հանրությանը վաճառվող բոլոր տեսակի թերի մսի մեջ հանդիպող վտանգներին: Ոմանք ունեն դոներ քաբաբի մշակման և պատրաստման հատուկ ուղեցույցներ: E. coli-ի սննդային թունավորման մի քանի դեպքերից հետո, 2008 թվականին Կանադայի կառավարությունը մի շարք առաջարկություններ ներկայացրեց, այդ թվում, որ միսը պետք է եփվի երկրորդ անգամ՝ մանր կտրատելուց հետո։ Գերմանիայում ցանկացած դոներ քաբաբի միս, որը դրվում է հատուկ պատրաստման սարքի վրա, պետք է վաճառվի նույն օրը: Ավելի ուշ վաճառքի համար մասնակի եփած միսը սառեցնելը համարվում է Գերմանիայի առողջապահական կանոնների խախտում։

## Նշումներ


## Ծանոթագրություններ

## Գրականություն
* 
* , *Aufgespießt. Wie der Döner über die Deutschen kam*, 1996, 
* Maren Möhring, "*Döner kebab* and West German Consumer (Multi-)Cultures", in Ulrike Lindner, et al., eds., *Hybrid Cultures—Nervous States*, 2010, , p.&nbsp;151-167

Կատեգորիա:Ավստրիական խոհանոց
Կատեգորիա:Արաբական խոհանոց
Կատեգորիա:Արագ սնունդ
Կատեգորիա:Գերմանական խոհանոց
Կատեգորիա:Թուրքական խոհանոց
Կատեգորիա:Լիբանանյան խոհանոց
Կատեգորիա:Կանադական խոհանոց
Կատեգորիա:Միս
Կատեգորիա:Մսով ուտեստներ